《赋得砚田无恶岁得田字五言八韵》
清代·蔡传心

古砚堪磨砺，辛勤若服田。有秋同力穑，无岁不丰年。

鹆眼迷花雨，螺纹认墨烟。舌耕煤带润，笔耨铁应穿。

酿到心苗长，栽成意蕊妍。才堪分斗八，书拟贮仓千。

半亩三馀积，微凹百穫便。菑畬叨圣泽，染翰冠群贤。

作者简介：蔡传心清道光年间（1821～1850）人士，生平不详。以下诗作收录于徐宗干编，海东书院刊印之《瀛州校士录》。